ગુજરાત રાજ્યમાં શહેરીકરણની પ્રક્રિયા ઝડપી બનતાં તેમજ સરકારની વિકાસ યોજનાને કારણે મ્યુનિસિપલ કોર્પોરેશન, અબન ડેવલપમેન્ટ ઓથોરિટી તથા નગરપાલિકાઓ વગેરે જેવી શહેરી સંસ્થાઓની હદમાં નવાં-નવાં ગામો-વિસ્તારોનો વિકાસ-નકશામાં સમાવેશ થતાં તેમજ ઔદ્યોગિક વિકાસને કારણે નવી જીઆઇડીસી તેમજ ખાનગી ઉદ્યોગોને પ્રોત્સાહન મળવાથી તેમજ લેન્ડ રેવન્યુ કોડની કલમ 126 મુજબ સિટી સર્વેની હદમાં અગાઉ આવરી લીધેલા રેવન્યૂ સર્વે નંબરોમાં બિનખેતી થવાથી તેમજ કોમર્શિયલ-રેસિડેન્ટ બિલ્ડિંગ્સ બનવાથી જૂના સિટી સર્વે વિસ્તારમાં વિસ્તરણ કરવું પડ્યું છે. દા.ત. મૂળ નડિયાદ શહેરની હદમાં વધારાના વિસ્તારનો સિટી સર્વેમાં સમાવેશ કરીને સને 1985માં માપણી હક્ક ચોકસાઇ અને રેકર્ડ પ્રમોલગેશન થઇ નવું રેકર્ડ અમલમાં છે.